Mandala (kalnas)
Mandala arba Mandalos viršūnė (indonez. Puncak Mandala) – kalnas Naujosios Gvinėjos salos centrinėje dalyje, Indonezijoje, Džajavidžajos kalnagūbryje (Maokės kalnai). Aukštis – 4760 m. Tai antras pagal aukštį (po Džajos kalno) kalnas Okeanijoje, Indonezijoje, Australazijoje ir Naujojoje Gvinėjoje. Seniau kalną dengė ledynai, bet tarp 1989 ir 2003 m. ištirpo. 1959 m. į kalną įkopė olandų ekspedicija. Iki 1963 m. kalnas vadintas Julianos viršūne (ol. Julianatop). Vietos gyventojų unų kalba vadinamas Abomu.